钦定古今图书集成/历象汇编/岁功典/第011卷 > 《管子》 > 《禁藏篇》
## 钦定古今图书集成/历象汇编/岁功典/第011卷 > 《管子》 > 《禁藏篇》

当春三月，萩室熯造，钻燧易火，杼井易水，所以去兹
毒也。举春祭，塞久祷，以鱼为牲，以糱为酒，相召，所以
属亲戚也。毋杀畜生，毋拊卵，毋伐木，毋夭英，毋拊竽，
所以息百长也。赐鳏寡，振孤独，贷无种与无赋，所以
劝弱民。发五正，赦薄罪，出拘民，解仇雠，所以建时功，
施生谷也。